Hidrologii au emis, joi, o avertizare Cod galben de inundații valabilă până vineri pe râuri din 17 județe.
Sunt vizate râurile din bazinele hidrografice: Tur (judeţul Satu Mare), Someş (judeţele: Cluj, Salaj, Maramureş şi Satu Mare), Lăpuş (judeţul Maramureş), Someşul Mic (judeţele: Bihor şi Cluj), Crasna (judeţele: Sălaj şi Satu Mare), Ier (judeţele: Satu Mare şi Bihor), Barcău (judeţele: Sălaj şi Bihor), Crişul Repede (judeţele: Cluj şi Bihor), Crişul Negru (judeţele: Bihor şi Arad), Crişul Alb (judeţele: Hunedoara şi Arad), Arieş (judeţele: Alba şi Cluj), Mureş (judeţele: Alba, Sibiu, Hunedoara şi Arad), Bega Veche, Bega (judeţul Timiş), Timiş (judeţele: Caraş Severin şi Timiş), Bârzava, Moraviţa (judeţele: Caraş Severin şi Timiş), Caraş, Nera, Cerna (judeţul Caraş Severin), Dunăre (judeţele: Caraş Severin, Mehedinţi şi Dolj), Desnăţui (judeţele: Mehedinţi şi Dolj, Olt (județele: Brașov, Sibiu şi Vâlcea) şi Călmăţui (judeţele: Olt şi Teleorman).
Atenționarea vizează în principal fenomenele de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale, care se pot produce cu probabilitate şi intensitate mai mare pe unele râuri mici din judeţele: Caraş Severin şi Timiş, conform Mediafax.
CITEŞTE ŞI: Noi imagini video cu lucrările la pasajul peste DJ 592 Timișoara – Moșnița Nouă de pe centura Timișoara Sud
Avertizarea este în vigoare de joi de la ora 12 până vineri la ora 10.